text: Левски и ЦСКА започват кръстоносни походи в Словакия и Черна гора | Футбол | Новини от България и Света | OFFNews.bg
  Левски и ЦСКА започват кръстоносни походи в Словакия и Черна гора
  OFFNews Последна промяна на 18 юни 2019 в 17:02 832 0
  Левски изтегли късата клечка при жребия за първия квалификационен кръг в Лига Европа. "Сините" ще се изправят срещу Ружомберок от Словакия.
  Левски се подсили с национал на Черна гора
  26-кратните шапиони на България бяха сред поставените отбори в група 5 и шансът определи да срещнат най-трудния съперник сред възможните. Първият мач ще бъде в София на 11 юли, а реваншът седмица по-късно в Словакия.
  Ружомберок завърши на трето място в крайното класиране на словашкия шампионат през миналата година - на цели 24 точки от шампиона Слован Братсилава.
  ЦСКА пък ще играе срещу черногорския Титоград. Първата среща е в София на 11 юли, а реваншът в Подгорица е на 18 юли.
  Титоград е създаден през 1951 година и играе на стадион "Младост" в Подгорица, а капацитетът на съоръжението е 1250 души. През вече изминалия сезон тимът финишира на четвъртото място в местния шампионат.